2020. február 3-án vált hivatalossá, hogy a Česká Televize által megrendezett online nemzeti döntőt, a Eurovision Song CZ-t Benny Cristo nyerte meg, így őt választották az ország képviseletére a 2020-as Eurovíziós Dalfesztiválon. Március 18-án az Európai Műsorsugárzók Uniója bejelentette, hogy 2020-ban nem tudják megrendezni a versenyt a COVID–19-koronavírus-világjárvány miatt. A cseh műsorsugárzó jóvoltából az énekes lehetőséget kapott az ország képviseletére a következő évben egy új versenydallal. 2021. február 14-én vált hivatalossá a dal címe, míg a versenydalt február 16-án mutatták be a dalfesztivál hivatalos YouTube-csatornáján.